CELEX: 62016TN0085
Language: da
Date: 2016-02-17 00:00:00
Title: Sag T-85/16: Sag anlagt den 17. februar 2016 — Shoe Branding Europe mod EUIPO — adidas (placering af to parallelle striber på en sko)

18.4.2016   
            
            
               DA
            
            
               Den Europæiske Unions Tidende
            
            
               C 136/39
            
         Sag anlagt den 17. februar 2016 — Shoe Branding Europe mod EUIPO — adidas (placering af to parallelle striber på en sko)
   (Sag T-85/16)
   (2016/C 136/54)
   Stævningen affattet på engelsk
   
      Parter
   
   
      Sagsøger: Shoe Branding Europe BVBA (Oudenaarde, Belgien) (ved advokat J. Løje)
   
      Sagsøgt: Den Europæiske Unions Kontor for Intellektuel Ejendomsret (EUIPO)
   
      Den anden part i sagen for appelkammeret: adidas AG (Herzogenaurach, Tyskland)
   
      Oplysninger vedrørende sagen for EUIPO
   
   
      Indehaver af det omtvistede varemærke: Shoe Branding Europe BVBA
   
      Det omtvistede varemærke: EU-positionsmærke, der består af to parallelle linjer placeret på den ydre overflade på overdelen af en sko — registreringsansøgning nr. 10 477 701
   
      Sagen for EUIPO: Indsigelsessag
   
      Den anfægtede afgørelse: Afgørelse truffet den 26. november 2015 af Andet Appelkammer ved EUIPO (sag R 3106/2014-2)
   
      Påstande
   
   
               —
            
            
               Den anfægtede afgørelse annulleres.
            
         
               —
            
            
               EUIPO tilpligtes at betale sagens omkostninger.
            
         
               —
            
            
               Subsidiært hjemvises sagen til EUIPO med pålæg om en fornyet undersøgelse uafhængigt af Rettens dom i sag T-145/14.
            
         
               —
            
            
               Mere subsidiært hjemvises sagen til EUIPO med pålæg om at sagen udsættes til der foreligger afgørelse af sagsøgerens appel af Rettens afgørelse i sag T-145/14 til Den Europæiske Unions Domstol, sag C-396/15 P, og om, at når Den Europæiske Unions Domstol har afsagt dom i nævnte sag, foretager EUIPO sin egen bedømmelse af lighederne og forskellene mellem de mærker, der skal sammenlignes.
            
         
      Anbringender
   
   
               —
            
            
               EUIPO begik en fejl, idet kontoret ikke foretog sin egen bedømmelse af lighederne og forskellene mellem sagsøgerens omtvistede mærke og indsigerens ældre mærke, der er registreret under EU-varemærke nr. 3 517 646.
            
         
               —
            
            
               EUIPO begik en fejl, idet kontoret lagde til grund, at betingelserne i artikel 8, stk. 5, i forordning nr. 207/2009 var opfyldt.